
საქართველოს პრეზიდენტის 

ბრძანებულება №408

2001 წლის 14 ოქტომბერი 

ქ. თბილისი

საჯარო სამართლის იურიდიული პირის – ელექტროენერგიის ბაზრის მხარდამჭერი პროექტის მომსახურე ორგანიზაციის შექმნის შესახებ

საქართველოსა და განვითარების საერთაშორისო ასოციაციას შო​რის ელექტროენერგიის ბაზრის მხარდამჭერი პროექტის შესახებ წარმოებული მოლაპარაკების ოქმის შესაბამისად, ელექტროენერგიის ბაზრის ხელშემწყობი პროექტის განხორციელების მიზნით:

1. საქართველოს სათბობ-ენერგეტიკის სამინისტრომ (დ. მირცხუ​ლავა) და ფინანსთა სამინისტრომ (ზ. ნოღაიდელი) ერთობლივი ბრძანების ფორმით უზრუნველყონ საჯარო სამართლის იურიდიული პირის – ელექტროენერგიის ბაზრის მხარდამჭერი პროექტის მომსა​ხურე ორგანიზაციის დაფუძნება და მისი დებულების დამტკიცება.

2. ელექტროენერგიის ბაზრის მხარდამჭერი პროექტის მომსახურე ორგანიზაციის სახელ​მწიფო კონტროლის ფორმა და ფარგლები განი​საზ​ღვროს მისი დებუ​ლებით. ელექტროენერგიის ბაზრის მხარდამჭერი პროექტის მომსახურე ორგანიზაციის სახელმწიფო კონტროლი განა​ხორციელონ საქართველოს სათბობ-ენერგეტი​კის სამინისტრომ და ფინანსთა სამინისტრომ.

3. ელექტროენერგიის ბაზრის მხარდამჭერი პროექტის მომსახურე ორგანიზაციის დებულე​ბაში გათვალისწინებულ იქნეს სამეთვალყურეო საბჭოს შექმნა. საბჭოს პერსონალური შემადგენლობა განისაზღვროს მოქმედი კანონმდებ​ლობისა და საქართველოსა და  განვითარების საერთაშორისო ასოცია​ციას შორის ელექტროენერგიის ბაზრის მხარდამჭერი პროექტის შესა​ხებ წარმოებული მოლაპარაკების ოქმისა და 2001 წლის 18 ივნისს ხელმოწერილი საკრედიტო ხელშეკრულების მიხედვით.

4. ელექტროენერგიის ბაზრის მხარდამჭერი პროექტის მომსახურე ორგანიზაციის დირექტო​რი​სა და სხვა  მოსამსახურეთა შერჩევა გან​ხორ​ციელდეს საქარ​თველოს მოქმედი კანონმდებლობის მოთხოვ​ნათა დაცვით, იმ პროცედურებით, რომლებიც შეესაბამება მსოფლიო ბანკსა და საქართველოს მთავრობას შორის შეთანხმებულ სახელმძღვანელო პრინციპებს.

5. საქართვლოს სათბობ-ენერგეტიკის სამინისტრომ და ფინანსთა სამინისტრომ ამ ბრძანე​ბულების მე-4 პუნქტით გათვალისწინებული შესარჩევი პროცედურების შედეგად თანამდებობაზე დასანიშნად წარმოადგინონ  ელექტროენერ​გიის ბაზრის მხარდამჭერი პროექტის მომსახურე ორგანიზაციის დირექ​ტორის  კანდი​დატურა.

ე. შევარდნაძე

